Enigmat - Wikipedia

# Enigmat

### From Wikipedia

ENIGMAT(A) (< enigma), muška osoba koja sastavlja zagonetke. Oblik enigmat uglavnom se upotrebljava u hrvatskom, dok se u srpskom jeziku uglavnom upotrebljava oblik enigmata (množina enigmate, usporedi naziv knjige Literate enigmate). Rječnici ne bilježe oblik te riječi za žensku osobu, ali se takav oblik (enigmatkinja) pojavljivao u enigmatskoj štampi (npr. u Kvizu, broj 80, str. 30). U humorističkom kontekstu pojavljuje se i oblik enigmatica (Enigmatski skerco, br. 1, str. 41 i br. 3, str. 41).

Za osobu koja se bavi enigmatikom, odnosno sastavljanjem i rješavanjem zagonetaka, upotrebljava se i riječ enigmatičar (za ženu enigmatičarka). Sami enigmati radije i mnogo češće upotrebljavaju oblike enigmat(a), dok oblik enigmatičar(ka) više upotrebljavaju neenigmati.

U Hrvatskoj je umjesto riječi enigmat, u posljednjoj trećini 20. vijeka, prevladala upotreba riječi zagonetač (za ženu zagonetačica) zaslugom (pomalo purističkom ZD "Čvora") i to usprkos činjenici da se u Rječniku stranih riječi Bratoljuba Klaića kao sinonim za riječ enigmat navodi riječ - zagonetar. Taj se oblik, izgleda, u enigmatskim krugovima nikada nije masovnije koristio.

U slovenskom jeziku riječima enigmat i zagonetač odgovara riječ ugankar, a u engleskom puzzler (čitaj: pazler), po Željku Bujasu i enigmatographer odn. puzzle-writer.

Izvor:

- Jovan Nedić: "Enigmat", Skandifeniks, ..., 317, 16 - Rijeka, 11. VIII. 2005.

Retrieved from "http://sh.wikipedia.org../../../e/n/i/Enigmat.html"

Kategorija: Enigmatika

##### Views

- Članak/Чланак
- Rasprava/Разговор
- Trenutna revizija

##### Traži-Тражи